Look What You Made Me Do
"Look What You Made Me Do" on Ameerika laulja ja laulukirjutaja Taylor Swifti esitatud laul, mille laulja kirjutas koos oma produtsendi Jack Antonoffiga. See on saadaval allalaaditava muusikafailina ning selle muusikavideot on võimalik Youtube'is vaadata (2. oktoobri 2017 seisuga on seda vaadatud 503 277 054 korda, 23. veebruari 2018. aasta seisuga juba 859 299 972 korda). Muusikavideo vannistseeni kasutatud teemantide väärtus on ühtedel andmetel 10 miljonit, teistel andmetel 12 miljonit dollarit.